दरअसल, कैराना सीट पर आरएलडी उम्मीदवार तबस्सुम हसन के देवर कुंवर हसन ने भी एक अन्य पार्टी लोकदल से नामांकन किया था। कुंवर हसन 2014 में बसपा के टिकट पर लोकसभा चुनाव लड़ चुके हैं। 2014 के लोकसभा चुनाव में कुंवर हसन ने 1 लाख 60 हजार वोट हासिल किए थे, जिसका सीधा फायदा भाजपा उम्मीदवार हुकुम सिंह को मिला था। कुंवर हसन के भाई और चेयरमैन अनवर हसन की भी कैराना इलाके में मजबूत पकड़ मानी जाती है। इस बार भी कुंवर हसन के मैदान में उतरने से माना जा रहा था कि वो बड़ी संख्या में मुस्लिम वोट हासिल करेंगे, जिसका फायदा भाजपा उम्मीदवार मृगांका सिंह को मिल सकता है।